**I n d o k o l á s**

**a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.1.) önkormányzati rendelet módosításához**

A lakások és helyiségek bérletére, valamint elidegenítésükre vonatkozó egyes szabályokról szóló 1993. évi LXXVIII. törvény 2. melléklete alapján az önkormányzat rendeletben határozza meg a lakás bérbeadásának feltételeit.

A megváltozott gazdasági és társadalmi szükségletek, a megnövekedett bérlakásigények indokolják a más, új típusú megoldások keresését, továbbá a lakhatási költségek emelkedése indokolja a nem önkormányzati lakásban lakók bérleti díj támogatás összegének megemelését.

1. **§**

Az önkormányzati támogatások formáinak jogszabályi változása miatt szükséges a rendelet érintett rendelkezéseinek módosítása.

**2. §**

A helyreállítandó bérlakások bérbeadásának eljárásrendje megváltozik, ezért szükséges a rendelkezés módosítása.

**3-4. §**

A bérleti jogviszony meghosszabbításának, illetve helyreállításának eljárása során indokolt a kérelmező vagyoni viszonyainak vizsgálata, mivel a bérlakások bérbeadására vonatkozó eljárás során is figyelembe kell venni kérelmező, illetve a vele együttköltözők vagyoni viszonyait.

**5. §**

A városi érdek alapján történő bérbeadások kapcsán az elmúlt 5 év bérbeadásainak áttekintését követően a nagyobb fokú szociálpolitikai célzottság érdekében indokolt az ilyen jogcímen bérbe adható lakások 5 darabban történő maximalizálása.

**6-7. §**

A kérelmek elbírálásának gyorsabbá tétele indokolja, hogy a döntés bizottsági hatáskörbe kerül.

**8-9. §**

A magántulajdonban lévő lakások bérbeadása során a lakhatási költségek a családok jövedeleméhez viszonyított arányának nagymértékű növekedése figyelhető meg, ezért indokolt a jogosultsági kör bővítése és a támogatás összegének növelése.

**10. §**

A bérleti díj támogatás kifizetése a bérlő részére történik, a visszaélések elkerülése miatt, a rendelkezés igazolás bemutatását írja elő.

**11. §**

A rendelkezés a bérleti díj elutasításának okait határozza meg.

**12. §**

A helyreállítandó lakások bérbeadása eljárásának változása miatt a rendelet mellékletében található formanyomtatvány megváltoztatása szükséges.

**13. §**

A kezelő gazdasági társaság elnevezésének megváltozása miatt szükséges a rendelkezés módosítása.

**14.§**

A magántulajdonban lévő lakások bérbeadása során a lakhatási költségek a családok jövedeleméhez viszonyított arányának nagymértékű növekedése figyelhető meg, ezért indokolt a támogatás összegének növelése.

**15. §**

Jogszabályok változása miatt szükséges a rendelkezések hatályon kívül helyezése.

**16. §**

A szakasz a rendelet hatályba léptető rendelkezését tartalmazza.